钦定古今图书集成/明伦汇编/官常典/第617卷 > 邵震
## 钦定古今图书集成/明伦汇编/官常典/第617卷 > 邵震

按《衡州府志》：“震号静斋，贵溪人。由进士成化十二年
守衡。为人澹薄恬雅，不侈华貌，政尚宽简，务在与民
休息。一切征输徭役，惟恐伤之，民甚德焉。公将报政，
其家忽有巨虺入室，家人惧，乃以銮笔降神曰：‘震将
有水厄。其子乡进士宦亟就道。至则公已汨没于洪
涛竟日矣。同舟溺者凡六人，而公以救得不死。盖神’”
实相之人。以为惠民之报云。